 Weriyuhu shaki laaan waajibaadkiisu waa mid xasaasi ah, waa HADAL, waa XOG, sidaa aawgeed si uu u badbaado waxaa loo sameeyay xeerar ammaankiisa dhowra marka waa inuu raacaa xeerarkaas si uu marka hore isagu u badbaado, marka xigana uu dad-weynaha ugu soo gudbiyo xog wax ku ool ah, taasi ma aha inuu sir Official Secrets iyo xanOff records keeno, ma aha inuu war xun oo keliya raadsho, ma aha inuu wax aan dadku garan Karin loo diray, laakiin waa inuu isagoo xeerarka shaqadiisa raacaya keenaa xogta ka maqan dad-weynaha ee ay xaqa ugu leeyihiin inay ka ogaadaan hogaankooda siyaasadeed, ee ma aha canaan wasiir iyo wiilkiisa dhex martay, waa inuu siiyaa casharo wax-barasho iyo aqoon isagoo fiirinaya heerka iyo nooca baahida aqooneed ee qaybta bulshada TA ah ee uu wax-barashadaas u gudbinayo, ee ma aha in qof wixii uu cuni lahaa aan beeran aqoon in wax-barashada looga bilaabo Microsoft2008, waa inuu digniin ka siiyaa dhibaato laga cabsi qabo guud ahaan caalamka ama gaar ahaan dalka, sida; colaad dagaal,duufaano, xaalado caafimaad, ama dhaqan wax-yeelo ama aan fiicnayn oo bulshada ku soo kordhay... 